પ્રમુખ શિલાબેન પટેલ, કારોબારી ચેરમેન હર્ષદભાઈ પટેલ સહિત સદસ્યો, ડીડીઓ એમ.વાય.દક્ષિણી, ડે.ડીડીઓ આર.ડી.બારોટ, શાખા અધિકારીઓ, સહકર્મીઓ સહિતે પ્રમાણપત્ર, શાલ-શ્રીફળ અને સાકર અર્પણ કરી શુભેચ્છા પાઠવી હતી. ડીડીઓ એમ.વાય.દક્ષિણીએ નિવૃત્ત થઈ રહેલા કર્મચારીઓએ વર્ષોથી કેળવેલા પ્રેમભાવનું આ ભાથું હોવાનું જણાવ્યું હતું. નિવૃત્ત કર્મચારીઓ ક્યારેક કચેરીમાં આવે તો તેમને પ્રેમથી આવકારી, ચા-પાણી કરાવી સન્માન જાળવવાની તેમજ સંવેદનાથી તેમને સાંભળીને તેમને મળતા સરકારી લાભની કામગીરી ઝડપથી પૂર્ણ કરી આપવાની ટકોર કરી હતી. વર્ગ-૪ના કર્મચારીઓ કે જેમનું સ્વાસ્થ્ય સારું હોય આઉટસોર્સિંગની એજન્સી મારફત તેમને પુન: ફરજ સોંપવાનો પ્રયાસ કરીશું.